दावा- पानीपुरी बेच रहे मुस्लिम शख्स की रेहड़ी को एक पुलिसवाले ने लात मारकर गिराया, लेकिन मामला कुछ और
देखें भारत में किस तरह से मुसलमानों के ऊपर जुल्म किया जाता है। फिर भी हम मुसलमान खुश हैं।  Muslim vendor, police, Viral Video, Follow NO Fake News and Misinformation Reports On Dainik Bhaskar.
सोशल मीडिया पर एक वीडियो वायरल हो रहा है जिसमें एक शख्स पानीपुरी बेचते नजर आ रहा है। शख्स के पास एक मां-बेटी पानीपुरी खाने के लिए रूकती हैं, तभी वहां एक पुलिसवाला भी आ जाता है। यह पुलिसवाला पानीपुरी खाता है लेकिन जब बारी पैसे देने की आती है तो आनाकानी करने लगता है और रेहड़ी वाले से लड़ने लगता है।
बात इतनी बिगड़ जाती है कि पुलिसवाला लात मारकर पानीपुरी की पूरी रेहड़ी को ही गिरा देता है। रेहड़ी पर अपनी बेटी को पानीपुरी खिलाने लाई महिला पुलिसवाले को ऐसा करने से रोकती है। इस बीच पुलिसवाला वहां से बिना पैसे दिए चला जाता है और महिला रेहड़ी वाले की मदद करने लगती है।
मोहम्मद शेर अली नाम के एक वेरिफाइड ट्विटर यूजर ने 1 मिनट 17 सेकंड के इस वीडियो को शेयर करते हुए लिखा- देखें भारत में किस तरह से मुसलमानों के ऊपर जुल्म किया जाता है। फिर भी हम मुसलमान खुश हैं। क्योंकि अल्लाह पर यकीन है और दिल में सब्र है। इसीलिए कोई भी ताकत हमारा कुछ नहीं कर पाती है। (आर्काइव ट्वीट)
देखें ट्वीट -
इस वीडियो को कई अन्य यूजर्स द्वारा इसी दावे के साथ शेयर किया जा रहा है जिन्हें आप यहां, यहां और यहां देख सकते हैं।
वीडियो की पड़ताल करने के लिए हमने इसके की-फ्रेम को गूगल पर रिवर्स सर्च किया। साथ ही कुछ की-वर्ड्स की मदद से यूट्यूब पर सोशल एक्सपेरिमेंट से जुड़े वीडियो सर्च किए। हमें इस दौरान वेरिफाइड यूट्यूब अकाउंट 3RD EYE पर यह वीडियो मिला।
देखें वीडियो -
इस वीडियो को 26 जून 2023 को अपलोड किया गया था। वीडियो के डिस्क्रिप्शन में एक डिसक्लेमर भी था जिसमें लिखा था - देखने के लिए धन्यवाद! कृपया ध्यान दें यह चैनल स्क्रिप्टेड ड्रामा और पैरोडी दिखाता है। यह चैनल सोशल अवेयरनेस के वीडियो लाता है जो मनोरंजन के लिए हैं।
यहां तक स्पष्ट हो चुका था कि यह एक स्क्रिप्टेड वीडियो था। वहीं, इस वीडियो के साथ कहीं भी यह क्लेम नहीं किया गया था कि पानीपुरी बेच रहा यह शख्स मुस्लिम था। वीडियो के आखिर में एक डिस्क्लेमर के जरिए यह भी बताया गया है कि यह वीडियो एजुकेशनल पर्पज के लिए बनाया गया है और इसके जरिए पब्लिक को यह दिखाने की कोशिश की गई है कि रियल लाइफ में सिचुएशन कैसी होती है।
स्पष्ट है कि सोशल मीडिया पर किया जा रहा दावा कि भारत में मुसलमानों के ऊपर ऐसे अत्याचार हो रहे हैं पूरी तरह से गलत और भ्रामक है।